Dorin Mateuț

Dorin Mateuț (s. 5. elokuuta 1965 Bogata-Curtuiuș, Romania) on entinen romanialainen jalkapalloilija. Hän debytoi maansa pääsarjatasolla Corvinul Hunedoaran paidassa vuonna 1981. Kaudella 1986–1987 hän siirtyi Dinamo Bukarestin riveihin. Kaudella 1988–1989 Mateuț teki joukkueelleen 43 ja voitti siten Euroopan Kultaisen kengän sinä vuonna. Seuraavana vuonna hän voitti Dinamon paidassa maansa mestaruuden. Myöhemmin hän pelasi ulkomailla vaihtelevalla menestyksellä, Espanjassa ja Italiassa.

Maajoukkuetasolla Mateuț debytoi Romanian maajoukkueessa vuonna 1984 Algeriaa vastaan ja kuului maansa joukkueeseen vuoden 1990 MM-kisoissa. Yhteensä hän pelasi 56 maaottelua, joista viimeisen vuonna 1991, ja teki niissä kymmenen maalia.

Lähteet 

Romanialaiset jalkapalloilijat
Vuonna 1965 syntyneet
Elävät henkilöt